
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 3

din 31 ianuarie 2013

privind aprobarea tarifelor pentru unele servicii comunitare

de utilităţi publice prestate de către SC ECOSERV SIG SRL Sighişoara
Consiliul Local al Municipiului Sighişoara, întrunit în şedinţă ordinară ;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr.999/16.01.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborate cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din  31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodarie;

Având in vedere că prin Hotărârea Consiliului Local Sighişoara nr. 105 din 08.06.2011 pentru modificarea şi completarea Hotărârii Consiliului Local Sighişoara nr. 49 din 31 martie 2011 privind înfiinţarea unei societăţi prin reorganizarea Serviciului Public de Gospodărie al Municipiului Sighişoara, s-a aprobat Actul Constitutiv Unic al S.C. ECOSERV SIG S.R.L.;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către SC ECOSERV SIG SRL, completată prin Hotărârea Consiliului Local Sighişoara nr. 93/31.05.2012;

În temeiul contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012;

Ţinând cont de prevederile art. 9,  art. 43 si urm. din Legea nr. 51/2006, Legea Serviciilor comunitare de utilităţi publice, cu modificările şi completările ulterioare şi de prevederile art. 19 si art. 39 din O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;

Având în vedere prevederile O.U.G. nr. 109/2011 privind guvernanţa corporativă a întreprinderilor publice;

În temeiul prevederilor Legii nr. 571/2003 privind Codul Fiscal cu modificările şi completările ulterioare şi ale Normelor metodologice de aplicare a acesteia, aprobate prin H.G. nr. 44/2004, cu modificările şi completările ulterioare şi luând în considerare prevederile art. 27 din Legea nr. 273/2006 privind finanţele publice locale, cu modificările şi completările ulterioare;

Având în vedere Avizul favorabil al Comisiei de analiză, stabilire sau ajustare a tarifelor pentru unele servicii comunitare de utilităţi publice la SC ECOSERV SIG SRL Sighişoara, constituită prin Hotărârea Consiliului Local Sighişoara nr. 9/12.07.2012;
Văzând şi Raportul de Specialitate al S.C. ECOSERV SIG S.R.L. Sighişoara, înregistrat cu nr. 1001/16.01.2013, prin care se propune aprobarea tarifelor pentru unele servicii comunitare de utilitati publice prestate de catre societate, conform anexelor 1-8 si modificarea corespunzătoare a preţului contractelor  de închiriere preluate de la Municipiul Sighişoara prin aplicarea cotei T.V.A.;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2), lit. „a” si (9), art. 45 (1), art. 115 (1) lit. „b” din Legea nr. 215/2001,

Legea administratiei publice locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă tarifele pentru unele servicii comunitare de utilităţi publice prestate de către SC ECOSERV SIG SRL, conform anexelor 1-8 care fac parte integrantă din prezenta.

Art.2. Cu privire la contractele de închiriere aflate în derulare, având ca obiect spaţiile cu altă destinaţie decât locuinţe şi terenuri aparţinând domeniului public/privat al Municipiului Sighişoara, preluate de către S.C. ECOSERV SIG S.R.L. în temeiul contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L. înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, se aprobă modificarea corespunzătoare a preţului acestor contracte, prin aplicarea cotei T.V.A. în vigoare.

Art.3. În sensul celor prevăzute la art. 2,  S.C. ECOSERV SIG S.R.L. va proceda la încheierea de acte adiţionale la contractele de închiriere.

Art.4. Cu ducerea la îndeplinire a prevederilor prezentei hotărâri se încredintează Primarul Municipiului Sighisoara si S.C. ECOSERV SIG S.R.L. prin director, Maior Gheorghe.

Art.5. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş si se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,


Adrian Burlacu   

Contrasemnează/Avizat pentru legalitate

SECRETAR,
   


                      





                        Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar ;

1 ex. Direcţia economică;
1 ex. S.C. Ecoserv Sig S.R.L.
8 ex.AF/MF

